Služobný predpis č. 41/2014,
ktorým sa mení a dopĺňa služobný predpis č. 37/2011, ktorým sa určujú podrobnosti o výberovom konaní a výbere na obsadzovanie voľných štátnozamestnaneckých miest 

 Gestorský útvar: personálny odbor, tel.: 59374452 	č. 2014-9902/30365:1-50A0

Služobný úrad Ministerstvo školstva, vedy, výskumu a športu Slovenskej republiky (ďalej len „služobný úrad“) podľa § 15 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) vydáva tento služobný predpis, ktorým sa mení a dopĺňa služobný predpis č. 37/2011, ktorým sa určujú podrobnosti o výberovom konaní a výbere na obsadzovanie voľných štátnozamestnaneckých miest.

Čl. 1	
Služobný predpis č. 37/2011, ktorým sa určujú podrobnosti o výberovom konaní a výbere na obsadzovanie voľných štátnozamestnaneckých miest sa mení a dopĺňa takto.
1.	V článku 5 sa vypúšťa odsek 10.
2.	V článku 6 odsek 1 písmeno k) poznámka pod čiarou 4 znie: „4) zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.“
3.	V článku 7 odsek 4 sa za slovo „jazyka“ vkladajú slová: „a písomný test na overenie ovládania slovenského spisovného jazyka“. 

Čl. 2	

Príloha č. 2 k služobnému predpisu č. 37/2011, ktorou sa určujú podrobnosti a kritériá uskutočňovania výberu na obsadenie voľného štátnozamestnaneckého miesta sa mení a dopĺňa takto.
1.	V článku 2 odsek 3 sa za písmeno a) vkladá nové písmeno b), ktoré znie: „b) overenie ovládania slovenského spisovného jazyka uchádzača formou písomného testu,“.
Doterajšie písmená b) až d) sa označujú ako písmená c) až e).
2.	V článku 2 odsek 3 v písmene c) sa za slovami „písm. a)“ vypúšťa čiarka a vkladajú  sa slová „a písm. b),“.
3.	V článku 2 odsek 3 v písmene d) sa slová „v písm. a) a b)“ nahrádzajú slovami: „v písm. a) až c)“.
4.	V článku 2 sa za odsek 4 vkladá nový odsek 5, ktorý znie:
 „(5) Písomný test na overenie ovládania slovenského spisovného jazyka pozostáva z desiatich testových otázok. Za každú správne zodpovedanú otázku bude uchádzačovi pridelený jeden bod. Podľa počtu získaných bodov sa stanoví poradie uchádzačov. Na základe získaného počtu bodov jednotlivými uchádzačmi výberová komisia rozhodne o postupe uchádzača do ďalšej etapy výberového konania alebo výberu.“. 
Doterajšie odseky 5 až 8 sa označujú ako odesky 6 až 9.

5.	V článku 3 sa vypúšťa označenie odseku 1.
6.	V článku 4 odsek 2 písmeno a) sa na konci vypúšťa čiarka a vkladajú sa slová: „a výsledkov testu na overenie ovládania slovenského spisovného jazyka podľa čl. 2 ods. 5,“.
7.	V článku 4 odsek 2 písmeno b) sa spojka „a“ nahrádza čiarkou, číslica „7“ sa nahrádza číslicou „8“ a na konci sa vypúšťa čiarka a vkladajú sa slová: „a výsledkov testu na overenie ovládania slovenského spisovného jazyka podľa čl. 2 ods. 5,“.
8.	V článku 4 odsek 2 písmeno c) sa spojka „a“ nahrádza čiarkou a na konci sa za slová „ods. 4“ vkladajú slová: „a výsledkov testu na overenie ovládania slovenského spisovného jazyka podľa čl. 2 ods. 5,“.
9.	V článku 4 odsek 2 písmeno d) sa spojka „a“ nahrádza čiarkou, číslica „7“ sa nahrádza číslicou „8“ a na konci sa vkladajú sa slová: „a výsledkov testu na overenie ovládania slovenského spisovného jazyka podľa čl. 2 ods. 5.“.
10.	V článku 4 odsek 3 sa slová „5 a 6.“ nahrádzajú slovami „6 a7.“.  
11.	V článku 5 odsek 1 sa na konci pripája nová veta, ktorá znie: „Časový limit na vypracovanie testu na overenie ovládania slovenského spisovného jazyka je 10 minút.“ .
12.	V článku 5 sa za odsek 1 vkladá nový odsek 3, ktorý znie: „(3) U uchádzača, ktorý sa prihlásil do dvoch alebo viacerých výberových konaní, ktoré sa konajú v ten istý deň, sa test na overenie ovládania slovenského spisovného jazyka vykonáva jedenkrát.“.
Doterajšie odseky 3 až 5 sa označujú ako odseky 4 až 6.

Čl. 3	

V prílohe č. 3 k služobnému predpisu č. 37/2011 „Súhlas dotknutej osoby“ sa slová „§ 7 zákona č. 428/2002 Z. z. o ochrane osobných údajov v znení neskorších predpisov“  nahrádzajú slovami „§ 11 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.“.

Čl. 4	
Účinnosť

Tento služobný predpis nadobúda účinnosť dňa 1. júla 2014.

Ing. Henrieta Crkoňová
 vedúca služobného úradu

Obsah
Služobný predpis č. 41/2014, ktorým sa mení a dopĺňa služobný predpis č. 37/2011, ktorým sa určujú podrobnosti o výberovom konaní a výbere na obsadzovanie voľných štátnozamestnaneckých miest
Čl. 1
Čl. 2
Čl. 3
Čl. 4	Účinnosť
Obsah